ಸುಶೀಲಾ ಕಾರ್ಕಿ

ಸುಶೀಲಾ ಕಾರ್ಕಿ ( Nepali   ; ಜೂನ್ 7, 1952) ಒರ್ತಿ ನೇಪಾಳೊದ ನ್ಯಾಯವಾದಿ ಬುಕ್ಕೊ ರಾಜಕಾರಣಿ. ದೇಶೊಡು ಜೆನ್ ಝೀ ಪ್ರತಿಭಟನೆಲೆನೆಡ್ದಾದ್ ನೇಪಾಳೊದ ಪ್ರಧಾನಿಯಾದ್ ಸೆಪ್ಟೆಂಬರ್ 12, 2025ಡ್ದ್ ಸೇವೆ ಮಲ್ತೊಂದುಲ್ಲೆರ್.  ನೇಪಾಳ ಸರ್ಕಾರೊಡು ಮಲ್ಲ ಸ್ತಾನೊನು ಪಡೆಯಿನ ಸುರುತ ಪೊಣ್ಣು. ದುಂಬು 11 ಜುಲೈ 2016 ಡ್ದ್ 6 ಜೂನ್ 2017 ಮುಟ್ಟ ನೇಪಾಳೊದ ಸುಪ್ರೀಂ ಕೋರ್ಟ್‌ದ ಮುಕ್ಯ ನ್ಯಾಯಾಧೀಶೆರಾದ್ ಸೇವೆ ಸಂದಾದೆರ್. ಆ ನಿಲೆಟ್‌ ನ್ಯಾಯಾದೀಶೆರಾಯಿನ ಸುರುತ ನೇಪಾಳೊದ ಪೊಣ್ಣು ಆರ್.

 ಸುರುತ ಜೀವನ ಬುಕ್ಕೊ ಶಿಕ್ಷಣೊ 
ಕಾರ್ಕಿ ಜೂನ್ ೭, ೧೯೫೨ಡ್ ನೇಪಾಳದ ಶಂಕರ್ಪುರಡ್ ಏಳ್ ಜೋಕುಲೆಡ್ ಸುರುತ ಬಾಲೆ ಆದ್ ಪುಟ್ಟುವೆರ್.

ಕಾರ್ಕಿ ತ್ರಿಭುವನ್ ವಿಶ್ವವಿದ್ಯಾಲಯೊಗು ಸೇರ್ದ್ 1971ಡ್ ಮಹೇಂದ್ರ ಮೊರಂಗ್ ಕಾಲೇಜಿಡ್ದ್ ಕಲಾ‌ ವಿಷಯೊಡು ಸ್ನಾತಕ ಪದವಿನ್ ಪಡೆಯೆರ್. ಅಯಿಡ್ದ್ ಬುಕ್ಕೊ ಭಾರತೊಡು ರಾಜ್ಯಶಾಸ್ತ್ರೊನು ಅದ್ಯಯನೊ ಮಲ್ತೆರ್.  1972ಡ್ ಬನಾರಸ್ ಹಿಂದೂ ವಿಶ್ವವಿದ್ಯಾಲಯೊಡ್ದ್ ರಾಜಕೀಯ ವಿಜ್ಞಾನೊಡು ಸ್ನಾತಕೋತ್ತರ ಪದವಿನ್ ಪಡೆಯೆರ್.  ದುಂಬುಗು ಆರ್ ಕಾನೂನು ಅಧ್ಯಯನ ಮಲ್ಪೆರೆ ತ್ರಿಭುವನ್ ವಿಶ್ವವಿದ್ಯಾಲಯೊಗು ವಾಪಸ್ ಬತ್ತ್‌ದ್ 1978ಡ್ ಪದವಿ ಪಡೆಯೆರ್.

 ಬೆಂದಿನ ಬೇಲೆ 

 ಸುರುಟು ಬೆಂದಿನ ಬದ್ಕ್ 
1985ಡ್, ಕಾರ್ಕಿ ಧರಣ್‍ದ ಮಹೇಂದ್ರ ಮಲ್ಟಿಪಲ್ ಕ್ಯಾಂಪಸ್‌ಡ್ ಸಹಾಯಕ ಶಿಕ್ಷಕೆರಾದ್ ಬೇಲೆ ಮಲ್ತೊಂದು ಇತ್ತೆರ್. ೧೯೯೦ಡ್ ನಡತಿನ ಪಂಚಾಯತ್ ಆಡಳಿತೊನು ಮಗುರ್ಪುನ  ಸಾಮೂಹಿಕ ಚಳುವಳಿಡ್ ಪಾಲ್ ಪಡೆಯೆರ್. ಈ ಸಮಯೊಡು, ಆರ್ ಬಿರತ್ನಗರ ಜೈಲ್ಡ್ ಬಂದನೊಡು ಇತ್ತೆರ್. ನನೊಂಜಿ ಸರ್ತಿ ಅರೆನ ಅನುಬವೊಲೆಡ್ದ್ ಸ್ಫೂರ್ತಿ ಪಡೆದ್ ಕಾರಾ ಪನ್ಪಿನ ಕಾದಂಬರಿನ್ ಬರೆಯೆರ್.  2008ಡ್ ನೇಪಾಳ ಬಾರ್ ಅಸೋಸಿಯೇಷನ್‌ಡ್ ಹಿರಿಯ ವಕೀಲೆರ್ ಆಯೆರ್.

 ನೇಪಾಳೊದ ಸುಪ್ರೀಂ ಕೋರ್ಟ್‌ಡ್‌ ಬೇಲೆ 
ಕಾರ್ಕಿಯೆರೆನ್ ಜನವರಿ 2009ಡ್ ಸುಪ್ರೀಂ ಕೋರ್ಟ್‌ದ ತಾತ್ಕಾಲಿಕ ನ್ಯಾಯಾಧೀಶೆರಾದ್ ನೇಮಕ ಮಲ್ತೆರ್. ಅರೆನ್ ದುಂಬುದ ವರ್ಸೊ ಆ ಜಾಗೆಗ್ ನೇಮಕ ಮಲ್ತೆರ್.

ಏಪ್ರಿಲ್ 2016ಡ್ ಮುಖ್ಯ ನ್ಯಾಯಾಧೀಶೆರ್ ಕಲ್ಯಾಣ್ ಶ್ರೇಷ್ಠ ನಿವೃತ್ತಿ ಆಯಿ ಬುಕ್ಕೊ, ಕಾರ್ಕಿ ಸಂವಿಧಾನ ಪರಿಷತ್ ಶಿಫಾರಸ್ ಮಲ್ತ್‌ದ್ ಈ ಜಾಗೆನ್ ವಹಿಸವೊಂಡೆರ್. ದುಂಬುದ ಜುಲೈಡ್ ಅರೆನ್ ಔಪಚಾರಿಕ ಸಂಸದೀಯ ವಿಚಾರಣೆ ಅರೆನ ನೇಮಕಾತಿನ್ ಒಪ್ಪುನ ಮುಟ್ಟ ಅರ್ ತಾತ್ಕಾಲಿಕ ಆದಾರೊಡು ಸೇವೆ ಮಲ್ತೆರ್., ಆರ್ ಮುಕ್ಯ ನ್ಯಾಯಾದೀಶೆರಾದ್ ಸೇವೆ ಮಲ್ತಿನ ಸುರುತ ಪೊಣ್ಣು.  ಅರೆನ ನೇಮಕಾತಿದ ಸಮಯೊಡು ಅರೆನ ಕಡಾಕಂಡಿತೊ ಕ್ರಮೊ ಬುಕ್ಕೊ ಭ್ರಷ್ಟಾಚಾರ ವಿರೋದಿ ನಿಲುವುಗು ಪುಗರ್ತೆ ಪಡೆಯೆರ್.  ಅರೆನ ಅದಿಕಾರೊ ಪೊರ್ತುಡು, ಅರೆಗ್ ಆ ಗುಣಲಕ್ಷಣೊಲೆಗ್ ವಿರೋದ ಉಂಡಾಂಡ್. ನೇಪಾಳೊದ ಪೊಲೀಸ್ ಮುಕ್ಯಸ್ತೆರಾದ್ ನೇಮಕೊ ಆಯಿನ ಜಯಾ ಬಹಾದ್ದೂರ್ ಚಂದ್‌ರೆನ ನೇಮಕಾತಿನ್  ಸುಪ್ರೀಂ ಕೋರ್ಟ್ ರದ್ದ್ ಮಲ್ತ್ಂಡ್.  ಸರ್ಕಾರೊ ಅರೆನ ವಿರುದ್ದೊ ಬೆಲೆ ಮಲ್ಪುಂಡು ಪನ್ಪಿನ ಆರೋಪೊಗು ಬೂರ್ಯೆರ್.  ಏಪ್ರಿಲ್ 2017ಡ್, ನೇಪಾಳಿ ಕಾಂಗ್ರೆಸ್ ಬುಕ್ಕೊ ಸಿಪಿಎನ್ (ಮಾವೋವಾದಿ ಕೇಂದ್ರ) ಪಾರ್ಲಿಮೆಂಟ್‍ಡ್ ಆರೆನ ವಿರುದ್ದೊ ದೋಷಾರೋಪಣೆದ ಕಾರ್ಯವಿದಾನೊಲೆನ್ ಸುರು ಮಲ್ತೆರ್. ಅರೆನ್ ತನ್ನೆಚ್ಚೆಗೆ ಅಮಾನತು ಮಲ್ತೆರ್.

'''ದಿ ಹಿಮಾಲಯನ್ ಟೈಮ್ಸ್''' ಪ್ರಕಾರೊ, ದೋಷಾರೋಪಣೆ ಪ್ರಕ್ರಿಯೆನ್ ಮಸ್ತ್ ಜನೊ '''ರಾಜಕೀಯ ಪ್ರೇರಿತೊ, ಕೆಲವು ಮಲ್ಲ ಪ್ರಕರಣಒಲೆ ತೀರ್ಪುಲೆನ್ ಹಾಳ್ ಮಲ್ಪುನ ಉದ್ದೇಶಒನು ಹೊಂದ್‌ದೆರ್''' ಪಂಡ್‌ದ್ ತೆರಿಪಾಂಡ್.   ವಿಶ್ವಸಂಸ್ತೆದ ಮಾನವ ಹಕ್ಕ್‌ಲೆ ಹೈ ಕಮಿಷನರ್ ಅದ್ ಅಲ್ ಹುಸೇನೆರ್ '''ಆರೆನ್ ಬೇಲೆಡ್ದ್ ದೆಪ್ಪುನ ಪ್ರಯತ್ನೊ ಸರ್ಕಾರೊದ ಪರಿವರ್ತನಾ ನ್ಯಾಯ ಬುಕ್ಕೊ ಕಾನೂನುದ ನಿಯಮೊದ ಬದ್ದತೆದ ಬಗೆಟ್ ಗಂಬೀರೊ ಕಳವಳೊನು ಪುಟ್ಟದ್ ಪಾಡುಂಡು''' ಪಂಡೆರ್.  ಆರೆನ್ ದೋಷಾರೋಪಣೆ ಮಲ್ಪುನ ನಿರ್ದಾರೊಡ್ದ್ ಅತೃಪ್ತರಾದ್ ಅಪಗದ ಉಪ ಪ್ರಧಾನ ಮಂತ್ರಿ ಬುಕ್ಕೊ ಗೃಹ ಸಚಿವೆ ಬಿಮಲೇಂದ್ರ ನಿಧಿ ರಾಜೀನಾಮೆ ಕೊರಿಯೆರ್. ಅತ್ತಂದೆ, ರಾಷ್ಟ್ರೀಯ ಪ್ರಜಾತಂತ್ರೊ ಪಕ್ಷೊ ಈ ಗಟನೆದ ಬಗೆಟ್ ನೇಪಾಳ ಕಾಂಗ್ರೆಸ್ ಬುಕ್ಕೊ ಸಿಪಿಎನ್ (ಎಂಸಿ) ಜತೆಟ್ ಕಟ್ಟೊನ್‌ನ ಒಪ್ಪಂದೊನು ಪೊಲಿತ್ಂಡ್.  ಮೇ ತಿಂಗೊಲುಡು ಸುಪ್ರೀಂ ಕೋರ್ಟ್‌ದ ಚೋಲೇಂದ್ರ ಶಂಶೇರ್ ರಾಣೆರ್ ವಿಚಾರಣೆದ ವಿರುದ್ದೊ ತಡೆ ಕೊಂಡತ್ತೆರ್.  ಸಾರ್ವಜನಿಕ ಒತ್ತಡೊಡ್ದ್ ನೇಪಾಳ ಸರ್ಕಾರ ಪಿರ ದೆತೊಂಡ್. 65 ನೇ ವರ್ಸೊದ ಮಿತಿನ್ ಮುಟ್ಟ್‌ನ ಬುಕ್ಕ ಕಾರ್ಕಿ ಜೂನ್ 6, 2017 ದಾನಿ ರಾಜೀನಾಮೆ ಕೊರಿಯೆರ್.

 ಮಲ್ಲ ತೀರ್ಮಾನೊಲು 

 ಓಂ ಭಕ್ತ ರಾಣಾ ವಿರುದ್ದೊ ಸಿಐಎಎ/ನೇಪಾಳ ಸರ್ಕಾರ - ಸೂಡಾನ್ ಶಾಂತಿ ರಕ್ಷಣಾ ಮಿಷನ್ ಬ್ರಷ್ಟಾಚಾರೊ
 ನೇಪಾಳ ಟ್ರಸ್ಟ್ ಆಪೀಸ್ ವಿ. ಪ್ರೇರಣಾ ರಾಜ್ಯ ಲಕ್ಷ್ಮೀ ರಾಣಾ - ಮಾಜಿ ರಾಜಕುಮಾರಿಯವರ ಆಸ್ತಿ ಪ್ರಕರಣೊ
 ಪೃಥ್ವಿ ಬಹದ್ದೂರ್ ಪಾಂಡೆ ವಿ. ವಿರುದ್ದೊ ಕಠ್ಮಂಡು ಜಿಲ್ಲಾ ನ್ಯಾಯಾಲಯೊ - ಆಸ್ಟ್ರೇಲಿಯಾದ ಪಾಲಿಮರ್ ಬ್ಯಾಂಕ್ ನೋಟುಲೆನ ಮುದ್ರಣೊಡು ಬ್ರಷ್ಟಾಚಾರೊ
 ಕಠ್ಮಂಡು ನಿಜಾಗಢ ಫಾಸ್ಟ್ ಟ್ರ್ಯಾಕ್ ಪ್ರಕರಣೊ
 ಸರೋಗಸಿ ಪ್ರಕರಣೊ
 ಜಯಪ್ರಕಾಶ್ ಗುಪ್ತಾನ ತಪ್ಪು ಸಾಬೀತಾಯಿನವು ವಿಚಾರೊ 
 ಅದಿಕಾರೊ ದುರುಪಯೋಗ ವಿಚಾರಣಾ ಆಯೋಗದ ಲೋಕಮಾನ್ ಸಿಂಗ್ ಕರ್ಕಿ ನೇಮಕಾತಿ ರದ್ದು.

 ಚಿತ್ರೊ ಗ್ಯಾಲರಿ 

 ನೇಪಾಳ ದೇಶೊದ ಮದ್ಯಂತರೊ ಪ್ರಧಾನಿ 
2025 ನೇಪಾಳ ಜೆನ್ ಜೀ ಚಳುವಳಿಡ್ದ್ ಬುಕ್ಕೊ ಪ್ರಧಾನಿ ಕೆ.ಪಿ.ಶರ್ಮಾ ಒಲಿ ರಾಜೀನಾಮೆ ಕೊರಿಯೆರ್. ಉಂದು ಒಂಜಿ ಮದ್ಯಂತರೊ ಸರ್ಕಾರೊದ ಬೇಡಿಕೆಲೆಗ್ ಕಾರಣ ಆಂಡ್. ಸಮಾಲೋಚನೆ ಮಲ್ತ್ ದ್, ಸುಶೀಲಾ ಕಾರ್ಕಿನ್ ಮದ್ಯಂತರ ಪ್ರಧಾನಿ-ನಿಯೋಜಿತ ಆದ್ ಆಯ್ಕೆ ಮಲ್ತೆರ್. ಆರ್ ನೇಪಾಳೊದ ಇತಿಹಾಸೊಡು ಈ ಸ್ತಾನೊನು ಪಡೆಯಿನ ಸುರುತ ಪೊಣ್ಣು ಆಯೆರ್.  ಅರೆನ ಕೋರಿಕೆಡ್ ಅದ್ಯಕ್ಷೆರ್ ರಾಮ್ ಚಂದ್ರ ಪೌಡೆಲ್ ನೇಪಾಳೊದ ಸಂಸತ್‌ನ್ ರದ್ದ್ ಮಲ್ತೆರ್.  ಸೆಪ್ಟೆಂಬರ್ 12, 2025ದಾನಿ, ನೇಪಾಳದ ಸಂವಿದಾನೊದ 61ನೇ ಪರಿಚ್ಚೇದೊದ ಅಡಿಟ್ ಮದ್ಯಂತರ ಪ್ರಧಾನಿಯಾದ್ ಪ್ರಮಾಣ ವಚನ ದೆತೊನುವೆರ್.

 ಸಾಹಿತ್ಯ ಬುಕ್ಕೊ ಬೇಲೆ 
ಕಾರ್ಕಿ ರಡ್ಡ್ ಬೂಕುಲೆನ್ ಪ್ರಕಟ ಮಲ್ತ್‌ದೆರ್. ಅರೆನ ಸುರುತ ಬೂಕು ಆತ್ಮಚರಿತ್ರೆ ನ್ಯಾಯ, ಸೆಪ್ಟೆಂಬರ್ 28, 2018ಗ್ ಪ್ರಕಟ ಆಂಡ್.  ಅರೆನ ರಡ್ಡನೆ ಬೂಕು ಕಾರಾ, 2019ಗ್ ಪ್ರಕಟ ಆಂಡ್.

 ಸೊಂತೊ ಬದ್‌ಕ್ 
ಮೇರ್ ನೇಪಾಳಿ ಕಾಂಗ್ರೆಸ್ ಸದಸ್ಯೆ ಬುಕ್ಕೊ ಯುವ ವಿಭಾಗದ ಮುಖಂಡೆರ್ ಆಯಿನ ದುರ್ಗಾ ಪ್ರಸಾದ್ ಸುಬೇದಿನ್ರೆನ್ ಮದಿಮೆ ಆಯೆರ್. ೧೯೭೩ಡ್ ರಾಯಲ್ ನೇಪಾಳ ಏರ್ಲೈನ್ಸ್ ಡಿಎಚ್‌ಸಿ-೬ ವಿಮಾನೊನು ಅಪಹರಣ ಮಲ್ಪುನ ಕೆಲಸೊಡು ಆರ್ ಪಾಲ್ ಪಡೆಯಿನ ಯುವ ನಾಯಕೆ. ಅಕುಲು ಬನಾರಸ್ ಹಿಂದೂ ವಿಶ್ವವಿದ್ಯಾಲಯೊಡು ಕಲ್ಪುನಗ ಪರಿಚಯೊ ಆಯಿ ಬುಕ್ಕೊ ಆರ್ ಕಾರ್ಕಿನ ಶಿಕ್ಷಕೆರ್ ಆದಿತ್ತೆರ್. ಅಕುಲೆಗ್ ಒಂಜಿ ಬಾಲೆ ಉಂಡು.

ನೇಪಾಳಿ ಬಾಸೆದ ಜತೆಟ್, ಕಾರ್ಕಿ ಹಿಂದಿ ಬುಕ್ಕೊ ಇಂಗ್ಲಿಸ್ ಪಾತೆರುವೆರ್.

 ಇಂದೆನ್ಲಾ ತೂಲೆ 
 ಕಾರ್ಕಿಯೆರೆನ ಮದ್ಯಂತರ ಸಚಿವ ಸಂಪುಟೊ

 ಉಲ್ಲೇಕೊಲು 

ಗ್ರಂಥಸೂಚಿ
 https://en.wikipedia.org/wiki/Nyaya_(book)
 https://en.wikipedia.org/wiki/Kara_(novel)

 ಟಿಪ್ಪಣಿಲು 

 ಪಿದಯಿದ ಕೊಂಡಿಲು 
 ವಿಕಿಮೀಡಿಯಾ ಕಾಮನ್ಸ್ ಡ್ ಸುಶೀಲಾ ಕರ್ಕಿಗ್ ಸಂಬಂಧ ಪಟ್ಟಿನ ಮಾಧ್ಯಮ
 ಬಿಬಿಸಿ ನೇಪಾಳಿ ಸೇವೆ ಸುಶೀಲಾ ಕರ್ಕಿ ಜೊತೆ ಸಂದರ್ಶನ

ವರ್ಗೊ:ಪ್ರಧಾನ ಮಂತ್ರಿ
ವರ್ಗೊ:ದೇಶೊಲು